hotchpotch/miracl-hf-unified huggingface dataset:
โรงเรียนผาอินทร์แปลงวิทยา
โรงเรียนผาอินทร์แปลงวิทยา (อักษรย่อ : ผ.อ.ว.; อังกฤษ: Pha Inplang Wittaya School) หรือเรียกอย่างย่อ ว่า ผาอินทร์ เป็นโรงเรียนมัธยมศึกษาขนาดกลางในจังหวัดเลย เปิดทำการเรียนการสอนในระดับชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา ทั้งหลักสูตรสามัญและหลักสูตรทวิศึกษา เป็นโรงเรียนมัธยมศึกษาประจำอำเภอเอราวัณ จังหวัดเลย อยู่ในสหวิทยาเขตวังภูผา สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนผาอินทร์แปลงวิทยา เป็นโรงเรียนประเภทสหศึกษา สังกัดสำนักงานเขตพื้นที่การศึกษามัธยมศึกษาเขต 19 (เลย-หนองบัวลำภู) สำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมเป็นโรงเรียนประจำตำบลผาอินทร์แปลง อำเภอวังสะพุง จังหวัดเลย มีเนื่อที่ 111 ไร่ ได้รับอนุมัติเปิดทำการเรียนการสอนในระดับชั้นมัธยมศึกษาตอนต้นในวันที่ 20 พฤษภาคม พ.ศ. 2523 โดยช่วงแรกอาศัยหอประชุมโรงเรียนบ้านเอราวัณ เป็นที่เรียนและได้ย้ายมาทำการเรียนการสอนในที่ตั้งปัจจุบันเมื่ออาคารเรียนชั่วคราวเสร็จในปีการศึกษา 2523 ก่อนที่จะได้อาคารเรียนถาวร 2 หลังคืออาคารเฟื่องฟ้าและอาคารปาริชาติ ซึ่งสร้างเสร็จในปี 2526 และได้รับการอนุมัติให้เปิดทำการเรียนการสอนในระดับชั้นมัธยมศึกษาตอนปลายในปีการศึกษา 2535 โดยมีนายอนุกูล บุตรธรรม เป็นผู้บริหารโรงเรียน เนื่องจากการรับนักเรียนชั้นมัธยมศึกษาตอนปลายเข้ามา ทางการจึงได้อนุมัติให้สร้างอาคารราชพฤกษ์ขึ้นในปี 2537 ซึ่งเป็นอาคารปฏิบัติการทางคณิตศาสตร์และวิทยาศาสตร์สำหรับนักเรียนชั้นมัธยมศึกษาตอนปลาย จนกระทั่งในปี พ.ศ. 2538 ทางกระทรวงมหาดไทยได้แบ่งเขตการปกครองออกจากอำเภอวังสะพุง โดยใช้ชื่อว่า กิ่งอำเภอเอราวัณ และในปี พ.ศ. 2550 จึงได้ยกฐานะขึ้นเป็นอำเภอเอราวัณ โรงเรียนผาอินทร์แปลงวิทยาจึงได้กลายมาเป็นโรงเรียนมัธยมศึกษาประจำอำเภอเอราวัณด้วย และตั้งแต่ปีการศึกษา 2559 เป็นต้นมาโรงเรียนผาอินทร์แปลงวิทยาเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ณ ปัจจุบัน โรงเรียนผาอินทร์แปลงวิทยาตั้งอยู่เลขที่ 19 หมู่ 13 บ้านเอราวัณ ถนนอุดรธานี-เมืองเลย ตำบลผาอินทร์แปลง อำเภอเอราวัณ จังหวัดเลย มีจำนวนห้องเรียน 15 ห้อง มีอาคารเรียน 3 หลัง อาคารหอประชุม 1 หลัง อาคารนาฏศิลป์ 1 หลัง อาคารประกอบ 3 หลัง โรงอาหาร 1 หลัง บ้านพักครูรวมบ้านพักผู้บริหาร 5 หลัง 6 หน่วย บ้านพักนักเรียนขนาด 7 คน 3 หลัง มีนายจักรพงศ์ แถลงกัณฑ์ เป็นผู้อำนวยการโรงเรียน โดยโรงเรียนมีระยะทางจากโรงเรียนถึงศูนย์ราชการจังหวัดประมาณ 44 กิโลเมตร
โรงเรียนผาอินทร์แปลงวิทยา เปิดสอนในหลักสูตรสามัญศึกษาและหลักสูตรทวิศึกษา โดยเปิดรับนักเรียน ดังนี้โรงเรียนผาอินทร์แปลงวิทยา มีอาคารเรียนและอาคารประกอบดังต่อไปนี้
โรงเรียนผาอินทร์แปลงวิทยา จะมีการจัดการแข่งขันกีฬาภายในหรือกีฬาสีในช่วงต้นเดือนพฤษจิกายนของทุกปี ปีละ 2 วัน โดยแบ่งคณะสีทั้งหมด 4 คณะสีคือ
ซอร์เดส
ซอร์เดส () เป็นเทอโรซอร์ตัวเล็กจากยุคจูราซซิกตอนปลายในประเทศคาซัคสถาน
ชื่อสกุลถูกตั้งชื่อในปีค.ศ.1971 โดย Aleksandr Grigorevich Sharov ชื่อสกุลต้นแบบของมันคือ "Sordes pilosus"
"ซอร์เดส" มีขนาดปีกอยู่ที่ 0.63 เมตร  เป็นขนาดปีกที่สั้นมาก. คอของ"ซอร์เดส "นั้นสั้น และมีหางที่ยาว
กะโหลกของมันดูเรียวเรียบ ไม่กลม ขนาดหัวยาวมาก มีฟัน กระโหลกใหญ่ประมาณ 8 ซม. ไม่เหมือนกับเทอโรซอร์ส่วนใหญ่ มันไม่มีหงอนที่ท้ายหัว
ฟอสซิลที่ดูค่อนข้างสมบูรณ์ถูกค้นพบในช่วงปี 1960 ที่ Karatau ประเทศคาซักสถาน
"ซอร์เดส "ถูกจัดให้อยู่ในกลุ่ม Rhamphorhynchidae ที่มีเทอโรซอร์ในยุคแรก ที่วิวัฒนาการในยุคไทรแอสซิกตอนปลาย และรอดจนถึงยุคจูราสซิกตอนปลาย. Unwinได้บอกว่า ซอร์เดสสมควรอยู่ในกลุ่ม Scaphognathinae มากกว่า อย่างไรก็ตามมีบางคนอย่าง Alexander Kellner และ Lü Junchang ว่า ซอร์เดสไม่ได้อยู่ในกลุ่ม rhamphorhynchid
ยูฟ่าแชมเปียนส์ลีก ฤดูกาล 2010–11 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2010–11 เริ่มแข่งขันในวันที่ 15 กุมภาพันธ์ และสิ้นสุดในวันที่ 28 พฤษภาคม พ.ศ. 2554 (ค.ศ. 2011) ซึ่งเป็น รอบชิงชนะเลิศ โดยแข่งขันกันที่ สนามกีฬาเวมบลีย์ ใน ลอนดอน, ประเทศอังกฤษ. เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2016–17. ทั้งหมด 16 ทีมที่เข้าร่วมการแข่งขันในรอบแพ้คัดออก.
เริ่มต้นเวลาฤดูหนาวจะไปสิ้นสุดที่เดือนมีนาคมคือ CET (UTC+1), หลังจากนั้นก็จะเป็น CEST (UTC+2).
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
การจับสลากสำหรับการแข่งขันรอบ 16 ทีมสุดท้ายได้จัดขึ้นเมื่อวันที่ 17 ธันวาคม พ.ศ. 2553 (ค.ศ. 2010). เลกแรกของรอบ 16 ทีมสุดท้ายจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2554 (ค.ศ. 2011).
"รวมผลสองนัด ชัคตาร์ โดเนตสค์ ชนะ 6–2."
"รวมผลสองนัด บาร์เซโลนา ชนะ 4–3."
"รวมผลสองนัด ทอตนัม ฮอตสเปอร์ ชนะ 1–0."
"รวมผลสองนัด ชาลเก 04 ชนะ 4–2."
"รวมผลสองนัด แมนเชสเตอร์ ยูไนเต็ด ชนะ 2–1."
"รวมผลสองนัด เสมอ 3–3. อินแตร์นาซีโอนาเล ชนะด้วยกฏประตูทีมเยือน.
"รวมผลสองนัด เชลซี ชนะ 2–0."
"รวมผลสองนัด เรอัล มาดริด ชนะ 4–1."
การจับสลากสำหรับรอบ 8 ทีมสุดท้ายได้จัดขึ้นเมื่่อวันที่ 18 มีนาคม พ.ศ. 2554 (ค.ศ. 2011) ที่สำนักงานใหญ่ ยูฟ่า ในเมือง นียง. ไม่มีทีมวางในการจับสลากและทีมที่มาจากประเทศเดียวกันจะไม่ถูกจับคู่อยู่ด้วยกันในการเล่น.
เลกแรกของรอบ 8 ทีมสุดท้ายทั้ง 4 คู่จะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2554 (ค.ศ. 2011).
"รวมผลสองนัด บาร์เซโลนา ชนะ 6–1."
"รวมผลสองนัด แมนเชสเตอร์ ยูไนเต็ด ชนะ 3–1."
"รวมผลสองนัด ชาลเก 04 ชนะ 7–3."
"รวมผลสองนัด เรอัล มาดริด ชนะ 5–0."
เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม พ.ศ. 2554 (ค.ศ. 2011).
"รวมผลสองนัด บาร์เซโลนา ชนะ 3–1."
"รวมผลสองนัด แมนเชสเตอร์ ยูไนเต็ด ชนะ 6–1."
นัดชิงชนะเลิศปี 2011 จะลงทำการแข่งขันในวันที่ 28 พฤษภาคม พ.ศ. 2554 (ค.ศ. 2011) ที่ สนามกีฬาเวมบลีย์ ใน ลอนดอน, ประเทศอังกฤษ.
ปีเตอร์หัวกระเซิง
ปีเตอร์หัวกระเซิง () เป็นหนังสือสำหรับเด็กในปี ค.ศ.1845 ที่แต่งโดยไฮน์ริช ฮอฟฟ์แมน เรื่องส่วนใหญ่เกี่ยวกับเด็ก โดยบอกเล่าผ่านบทกวีและภาพประกอบ แต่ละเรื่องให้คติสอนใจซึ่งแสดงถึงหายนะของการประพฤติตัวไม่เหมาะสมในแบบที่เกินจริง
ศิลปินการ์ตูนชาวเยอรมัน David Füleki ได้สร้างการ์ตูนสไตล์มังงะในรูปแบบของ"Struwwelpeter" :
อดอล์ฟ ฮิตเลอร์ถูกล้อเลียนเป็นปีเตอร์หัวกระเซิงในปี ค.ศ.1941 ในหนังสือ "Struwwelhitler" ที่ถูกตีพิมพ์ในอังกฤษ โดยใช้นามแฝง Dr. Schrecklichkeit (Dr. Horrors)
นักวาดการ์ตูนชาวเยอรมัน F. K. Waechter ได้ทำหนังสือเรื่อง Anti-Struwwwelpeter (1970) เป็นเรื่องที่ล้อเลียน Der Struwwelpeter.
STS-26
STS-26 เป็นภารกิจกระสวยอวกาศของนาซาครั้งที่ 26 และเป็นเที่ยวบินที่เข้าสู่วงโคจรครั้งที่ 7 ของกระสวยอวกาศดิสคัฟเวอรี ภารกิจได้เริ่มต้นขึ้นที่ศูนย์อวกาศเคนเนดี, รัฐฟลอริด้า ในวันที่ 29 กันยายน ค.ศ. 1988 หลังจากนั้น 4 วัน ภารกิจได้สิ้นสุดในวันที่ 3 ตุลาคม STS-26 ได้รับตั้งสมญาว่า "รีเทริน์ ทู ไฟต์" (กลับสู่เที่ยวบิน) ซึ่งเป็นภารกิจแรกหลังจากเกิดภัยพิบัติกระสวยอวกาศชาเลนเจอร์ ในวันที่ 28 มกราคม พ.ศ. 2529 เป็นภารกิจแรกตั้งแต่ภารกิจ STS-9 โดยใช้รหัส STS แบบเดียวกัน ภารกิจนี้เป็นครั้งแรกที่สมาชิกลูกเรือทั้งหมดใส่ชุดความดันในตอนเริ่มภารกิจจนถึงสิ้นสุดภารกิจ และเป็นภารกิจแรกที่มีประสบการณ์ครั้งแรกนับตั้งแต่อะพอลโล 11 โดยมีลูกเรือทั้งหมดปฎิบัติภารกิจอย่างน้อยหนึ่งภารกิจก่อน
เป็นธรรมเนียมที่ปฏิบัติกันมาอย่างยาวนานในการปลุกนักบินอวกาศด้วยเสียงเพลง เริ่มต้นครั้งแรกในภารกิจอะพอลโล 15 แต่ละเสียงจะถูกเลือกโดยครอบครัวของนักบินอวกาศที่ปฏิบัติภารกิจ โดยปกติเสียงเหล่านี้จะมีความหมายพิเศษในการปฏิบัติภารกิจของนักบินอวกาศ
โกลเดนไชลด์
โกลเดนไชลด์ (, ) เป็นบอยแบนด์สัญชาติเกาหลีใต้ สังกัด Woollim Entertainment ปัจจุบันมีสมาชิกทั้งหมด 10 คน และทั้งหมดเปิดตัวในปี พ.ศ. 2560 โดยการปล่อยมินิอัลบั้มที่ชื่อ "DamDaDi" เมื่อวันที่ 28 สิงหาคม 2560
- ทางต้นสังกัด Woollim Entertainment ได้ทำโครงการสำหรับเด็กฝึกก่อนเปิดตัว โดยแบ่งเป็นร้อง, แร็ป และเพอร์ฟอร์แมนซ์ โดยใช้ชื่อ W Project
-โกลเดนไชลด์ได้มีรายการรีอัลลิตีเป็นของตัวเองโดยใช้ชื่อว่า "Woollim Pick" โดยเอ็มเน็ตและออกอากาศผ่านทาง V App
- เมื่อวันที่ 28 สิงหาคม 2560 ที่ผ่านมาพวกเขาได้เปิดตัวและปล่อยมินิอัลบั้มแรกที่มีชื่อ "Gol-Cha!" โดยมีเพลงไทเทิลคือ "DamDaDi"
- เมื่อวันที่ 6 มกราคม 2561 Woollim Entertainment ต้นสังกัดของวงได้แถลงการณ์ว่า พัก แจซ็อก ได้ตัดสินใจถอนตัวออกจากวงเนื่องจากปัญหาสุขภาพ
- เมื่อวันที่ 29 มกราคม 2561 พวกเขาได้ปล่อยมินิอัลบั้มชุดที่ 2 ออกมาคือ "Miracle" โดยมีเพลงไทเทิล คือ "It's U" และหลังจากการจบโพรโมตเพลง "It's U" พวกเขาได้โพรโมตต่อเนื่องด้วยเพลง "Lady"
- เมื่อวันที่ 4 กรกฎาคม 2561 พวกเขาได้ปล่อยซิงเกิลอัลบั้มแรกออกมา "Goldenness" โดยมีเพลงไทเทิล คือ "Let Me" และโพรโมตต่อเนื่องด้วยเพลง "IF"
อี แดย็อล ( )
ชื่อในวงการ แดย็อล ( )
เกิดเมื่อวันที่  ยงอิน, จังหวัดคย็องกี ประเทศเกาหลีใต้
ชเว ซ็องยุน ( )
ชื่อในวงการ วาย ( )
เกิดเมื่อวันที่  ชังวอน, จังหวัดคย็องซังใต้ ประเทศเกาหลีใต้
อี จังจุน ( )
ชื่อในวงการ จังจุน ( )
เกิดเมื่อวันที่ ช็องจู, จังหวัดชุงช็อง ประเทศเกาหลีใต้
ซน ย็องแท็ก ( )
ชื่อในวงการ แท็ก ( )
เกิดเมื่อวันที่ ฮวาซ็อง, จังหวัดคย็องกี ประเทศเกาหลีใต้
จบการศึกษาชั้นมัธยมปลายที่ Hanlim Multi Art High School
แพ ซึงมิน ( )
ชื่อในวงการ ซึงมิน ( )
เกิดเมื่อวันที่ ควังจู ประเทศเกาหลีใต้
พง แจฮย็อน ( )
ชื่อในวงการ แจฮย็อน ( )
เกิดเมื่อวันที่  โซล ประเทศเกาหลีใต้
คิม จีบ็อม ( )
ชื่อในวงการ จีบ็อม ( )
เกิดเมื่อวันที่  ปูซาน ประเทศเกาหลีใต้
คิม ดงฮย็อน ( )
ชื่อในวงการ ดงฮย็อน ( )
เกิดเมื่อวันที่ โซล ประเทศเกาหลีใต้
ฮง จูชัน ( )
ชื่อในวงการ จูชัน ( )
เกิดเมื่อวันที่ โซล ประเทศเกาหลีใต้
ชเว โบมิน ( )
ชื่อในวงการ โบมิน ( )
เกิดเมื่อวันที่ ยงอิน, จังหวัดคย็องกี ประเทศเกาหลีใต้
พัก แจซ็อก ( )
ชื่อในวงการ แจซ็อก ( )
เกิดเมื่อวันที่ ช็องจู, จังหวัดชุงช็อง ประเทศเกาหลีใต้
• แจซ็อกออกจากวงเมื่อวันที่ 6 มกราคม 2561
เนื่องจากปัญหาสุขภาพ
cafe.daum.net/GoldenChild
Twitter official_gncd
ยูฟ่าแชมเปียนส์ลีก นัดชิงชนะเลิศ 2011
ยูฟ่าแชมเปียนส์ลีก นัดชิงชนะเลิศ 2011 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2010–11 ซึ่งเป็นการพบกันระหว่างสโมสรฟุตบอลบาร์เซโลนา จากประเทศสเปน และสโมสรฟุตบอลแมนเชสเตอร์ยูไนเต็ด จากประเทศอังกฤษ แข่งขันในวันที่ 28 พฤษภาคม พ.ศ. 2554 (ค.ศ. 2011) ในเวลาท้องถิ่น 20:45 น. ที่สนามกีฬาเวมบลีย์ ในเมืองลอนดอนของอังกฤษ.
ทั้งสองทีมได้รับตั๋วไปแจกจ่ายให้กับผู้สนับสนุนของพวกเขาทีมละ 25,000 ใบ ซึ่งเพิ่มขึ้น 11,000 บัตรเข้าชมมีจำหน่ายให้กับแฟน ๆ ทั่วโลกผ่านทาง UEFA.com ตั๋วที่เหลือถูกจัดสรรให้กับท้องถิ่นคณะกรรมการจัดงาน, ยูฟ่าของสมาคมฟุตบอล 53 ชาติและคู่ค้าในเชิงพาณิชย์และการออกอากาศ
การแข่งขันคู่นี้มีการถ่ายทอดสดไปทั่วโลก ทั้งทวีปยุโรป, ทวีปเอเชีย, ทวีปแอฟริกา, ทวีปออสเตรเลีย และทวีปอเมริกา สำหรับการถ่ายทอดสดในประเทศไทย ดำเนินการผ่านสถานีโทรทัศน์ภาคพื้นดินหนึ่งแห่งคือ ทางไทยทีวีสีช่อง 3 ตามเวลาประเทศไทย 01.45 น.
ความคุ้มกันทางทูต
ความคุ้มกันทางทูต หรือ ความคุ้มกันทางการทูต () เป็นความคุ้มกันทางกฎหมายประเภทหนึ่งที่มีให้แก่ผู้แทนทางทูต เอกสิทธิ์นี้เป็นการรับประกันว่าผู้แทนเหล่านั้นอยู่พ้นจากการบังคับใช้กฎหมายและอำนาจศาลของประเทศผู้ให้ความคุ้มกัน (หรือเรียกว่า "รัฐผู้รับ") อย่างไรก็ตาม ความคุ้มกันนี้ไม่ครอบคลุมถึงการถูกเนรเทศออกนอกประเทศ ประเทศผู้ให้ความคุ้มกันมีสิทธิเด็ดขาดที่จะเนรเทศผู้แทนทางทูตใด ๆ ออกจากประเทศของตนได้ตามเห็นสมควร ความคุ้มกันทางทูตได้รับการจัดหมวดเป็นกฎหมายระหว่างประเทศตามอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ซึ่งทุกประเทศในโลกได้ให้สัตยาบันในอนุสัญญานี้ อย่างไรก็ตามพบว่าในบางภูมิภาค หลักความคุ้มกันทางทูตมีประวัติศาสตร์ย้อนไปยาวนานกว่านั้นนับพันปี
ความคุ้มกันทางทูตเริ่มปรากฎขึ้นในยุโรปยุคใหม่ในคริสต์ศตวรรษที่ 17 เมื่อนักการทูตยุโรปต่างตระหนักว่าความคุ้มกันจากการถูกดำเนินคดีเป็นสิ่งจำเป็นอย่างหนึ่งที่จะทำให้การปฏิบัติหน้าที่ทางทูตเป็นไปอย่างราบรื่นและมีประสิทธิภาพ ในปีค.ศ. 1709 รัฐสภาอังกฤษได้ให้ความคุ้มกันทางทูตแก่ชาวต่างประเทศเป็นครั้งแรก นั่นก็คือเคานต์อังเดร มาเตรียฟ (Andrey Matveyev) ทูตจากรัสเซีย
บางส่วนของความคุ้มกันทางทูตในอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ได้แก่:
วอลเลย์บอลชายไทยเดนมาร์คซูเปอร์ลีก 2018
วอลเลย์บอลชายไทยเดนมาร์คซูเปอร์ลีก 2018 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 5 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทยการจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 7 มีนาคม พ.ศ. 2561 ณ โรงแรมโกลเด้นทิวลิป ซอฟเฟอริน กรุงเทพมหานคร
สำหรับรายการถ่ายทอดสดวอลเลย์บอลชายไทยเดนมาร์คซูเปอร์ลีก 2018 ในประเทศไทย มีดังนี้
วอลเลย์บอลหญิงไทยเดนมาร์คซูเปอร์ลีก 2018
วอลเลย์บอลหญิงไทยเดนมาร์คซูเปอร์ลีก 2018 เป็นการแข่งขันวอลเลย์บอลประเภททีมหญิง โดยมีทีเข้าร่วมแข่งขันจำนวน 6 ทีม โดยการแข่งขันครั้งนี้จัดขึ้นเป็นครั้งที่ 6 ซึ่งมีการจัดการแข่งขัน ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทยการจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 7 มีนาคม พ.ศ. 2561 ณ โรงแรมโกลเด้นทิวลิป ซอฟเฟอริน กรุงเทพมหานคร
เจ้าชายเลกาที่ 2 มกุฎราชกุมารแห่งแอลเบเนีย
เจ้าชายเลกาที่ 2 มกุฎราชกุมารแห่งแอลเบเนีย ()
เจ้าชายเลกาที่ 2 มกุฎราชกุมารแห่งแอลเบเนีย เสด็จพระราชสพเมื่อวันที่ 26 มีนาคม พ.ศ. 2525 ณ แอฟริกาใต้ เป็นพระราชโอรสเพียงพระองค์เดียวใน เจ้าชายเลกาที่ 1 มกุฎราชกุมารแห่งแอลเบเนีย กับ เจ้าหญิงซูซาน มกุฎราชกุมารีแห่งแอลเบเนีย ด้วยพระองค์เสด็จพระราชสมภพนอกประเทศ ทำให้พระราชบิดาหวั่นเกรงว่าจะทรงไม่ได้เป็นรัชทายาท พระราชบิดาของพระองค์จึงแจ้งไปว่าพระราชโอรสพระราชมภพที่แอลเบเนีย แต่รัฐบาลไม่ยินยอม พระนาม อันวา ของพระองค์นั้น ถูกตั้งตามชื่อของ อันวา อัสซาดาต ประธานาธิบดีแห่งอียิปต์ พระองค์ทรงศึกษาในมหาวิทยาลัยเซนต์ปีเตอร์ ซึ่งพระราชบิดาของพระอค์นั้นได้รับการยกย่องว่าเป็น นักเรียนต่างประเทศที่เรียนดีที่สุด ต่อมารัฐมันตรีว่าการกระทรวงกลาโหมแห่งแอลเบเนียได้ถวายอาพร์ตเมนท์ใน ลอนดอน เพื่อเป็นที่ประทับกับพระองค์ขณะศึกษาต่อ เมื่อพระองค์ย้ายเข้ามาประทับในแอลเบเนีย ประชาชนชาวแอลเบเนียต่างเคารพและรักพระองค์จนได้รับการถวายพระนามอย่างไม่เป็นทางการว่า พระเจ้าเลกาที่ 2 แห่งแอลเบเนีย
เมื่อวันที่ 2 สิงหาคม พ.ศ. 2550 นายลูซิม บัสบา รัฐมนตรีว่าการกระทรวงต่างประเทศของแอลเบเนียได้ประกาศว่า เจ้าชายเลกาที่ 2 เป็นผู้อ้างสิทธิในราชบัลลังก์แอลเบเนียได้ ทั้งนี้พระองค์ทรงมีส่วนร่วมในฐานะทูต 2 ปีถัดมารับบาลแอลเบเนียทูลเชิญเจ้าชายให้ย้ายไปทรงงานที่สำนักงานของรัฐมนตรีมหาดไทย ต่อมานายบูจา ฮิสมา ได้รับการเลือกให้เป็นประธานาธิบดีแห่งแอลเบเนีย พระองค์ได้รับการถวายหน้าที่ให้เป็นที่ปรึกษาประธานาธิบดี
พระองต์เข้าพระราชพิธีเษกสมรสกับ นางสาวอีเลีย เมื่อวันที่ 8 ตุลาคม พ.ศ. 2559 ณ พระราชวังหลวงใน ติรานา ซึ่งมีแขกมาร่วมงานไม่มากนัก ทั้งนี้ในพระราชวงศ์ต่างประเทศได้เสด็จพระราชดำเนิน เสด็จมาร่วมงานครั้งนี้ด้วย ดังนี้ สมเด็จพระราชินีโซเฟียแห่งสเปน เจ้าชายไมเคิลแห่งเคนต์ เจ้าหญิงไมเคิลแห่งเคนต์ อาเลกซานดาร์ คาราจอร์เจวิช แคทเทอรีน แคร์รี เบ็ทติส อดีตมกุฎชราชกุมารและมกุฎมารีแห่งเซอร์เบีย เจ้าหญิงมาร์กาเรตาแห่งโรมาเนีย เจ้าชายนิกอลแห่งมอนเตเนโกร เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงซิบิลลาแห่งลักเซมเบิร์ก เจ้าชายกียอร์ก ฟรีดริช เจ้าชายแห่งปรัสเซีย และ เจ้าหญิงเลอาแห่งเบลเยียม ทั้งนี้รวมไปถึงประธานาธิบดีและคณะรัฐมนตรีแห่งแอลเบเนียด้วย
อเวนเจอร์ส: มหาสงครามล้างจักรวาล
อเวนเจอร์ส: มหาสงครามล้างจักรวาล () ภาพยนตร์ลำดับที่สิบเก้าในจักรวาลภาพยนตร์มาร์เวล เป็นฝีมือการกำกับของพี่น้องรุสโซ่ และเขียนบทโดยคริสโตเฟอร์ มาร์คัส กับ สตีเวน แม็กฟีลี่ สร้างสรรค์โดย Marvel Studios และ จัดจำหน่ายโดย Walt Disney Studios Motion Picture เป็นภาพยนตร์ซูเปอร์ฮีโร่ที่สร้างจาก อเวนเจอร์ส ซึ่งเป็นทีมรวมซูเปอร์ฮีโร่ของ มาร์เวลคอมิกส์ โดยตั้งใจให้เป็นภาคต่อของ "ดิ อเวนเจอร์ส" และ ""
ใน"อเวนเจอร์ส: มหาสงครามล้างจักรวาล" เหล่า "อเวนเจอร์ส" ต้องผนึกกำลังกับทีม "การ์เดียนส์ออฟเดอะกาแล็กซี่" เพื่อเผชิญหน้ากับธานอส (Thanos) ผู้พยายามรวบรวม Infinity Stones เพื่อล้างบางครึ่งจักรวาล
"อเวนเจอร์ส: มหาสงครามล้างจักรวาล" ออกฉายในสหรัฐ วันที่ 25 เมษายน พ.ศ.​ 2561 ในระบบไอแมกซ์และ 3 มิติ ปัจจุบันเป็นภาพยนตร์ที่ทำเงินสูงสุดเป็นอันดับที่ 4 ด้วยรายได้กว่า 2 พันล้านดอลลาร์สหรัฐ ภาคต่อ "" มีกำหนดออกฉายในสหรัฐ วันที่ 3 พฤษภาคม พ.ศ.​ 2562
เจ้าหญิงอีเลีย มกุฎราชกุมารีแห่งแอลเบเนีย
เจ้าหญิงอีเลีย มกุฎราชกุมารีแห่งแอลเบเนีย ()
เจ้าหญิงอีเลีย มกุฎราชกุมารีแห่งแอลเบเนีย เดิม "อีเลีย ซาฮาเรีย" เสด็จพระราชสภมพเมื่อวันที่ 8 กุมภาพันธ์ พ.ศ. 2526 เป็นธิดาของ จอร์จจี ซาฮาเรีย และ โยริกา โมจู ต่อมาครอบครัวของพระองค์ย้ายมาที่สกอเดอ ซึ่งเป็นเมืองทางตอนเหนือของประเทศ ต่อมาในช่วงที่รราชวงศ์แอลเบเนียมีบทบาทในด้านต่างๆของประเทศ พระราชมารดาและพระเชษฐาของพระองค์นั้น มีชื่อเสียงจากการเป็นนักร้องอย่างมาก โดนพระองค์เองนั้นก็ได้กลายเป็นนักแสดง โดยพระเชษฐาอีกคนของพระองค์เป็นทั้งผู้กำกับภาพยนตร์และนักแสดง
ในปี พ.ศ. 2545 พระองค์ทรงจบจากโรงเรียนศิลปะการแสดงจอร์แดน ที่ตั้งใน ติรานา  ต่อมาได้เสด็จพระราชดำเนินเไปทรงศึกษาต่อ ณ ปารีส ต่อมา พ.ศ. 2548 จึงทรงศึกษาจบ และได้ไปแสดง ณ มหาวิทยาลัยปารีสที่ 8 พระองค์สามารถรับสั่งภาษาฝรั่งเศส ภาษาอิตาลี และ ภาษาอังกฤษ
พระองต์เข้าพระราชพิธีเษกสมรสกับ เจ้าชายเลกาที่ 2 มกุฎราชกุมารแห่งแอลเบเนีย เมื่อวันที่ 8 ตุลาคม พ.ศ. 2559 ณ พระราชวังหลวงใน ติรานา ซึ่งมีแขกมาร่วมงานไม่มากนัก ทั้งนี้ในพระราชวงศ์ต่างประเทศได้เสด็จพระราชดำเนิน เสด็จมาร่วมงานครั้งนี้ด้วย ดังนี้ สมเด็จพระราชินีโซเฟียแห่งสเปน เจ้าชายไมเคิลแห่งเคนต์ เจ้าหญิงไมเคิลแห่งเคนต์ อาเลกซานดาร์ คาราจอร์เจวิช แคทเทอรีน แคร์รี เบ็ทติส อดีตมกุฎชราชกุมารและมกุฎมารีแห่งเซอร์เบีย เจ้าหญิงมาร์กาเรตาแห่งโรมาเนีย เจ้าชายนิกอลแห่งมอนเตเนโกร เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงซิบิลลาแห่งลักเซมเบิร์ก เจ้าชายเกออร์ค ฟรีดริช เจ้าชายแห่งปรัสเซีย และ เจ้าหญิงเลอาแห่งเบลเยียม ทั้งนี้รวมไปถึงประธานาธิบดีและคณะรัฐมนตรีแห่งแอลเบเนียด้วย
มูว์ลูซ
มูว์ลูซ () เป็นเทศบาลที่อยู่ทางตะวันออกของประเทศฝรั่งเศส ตั้งอยู่ในจังหวัดโอ-แร็ง แคว้นกร็องแต็สต์ ใกล้กับชายแดนประเทศเยอรมนีและประเทศสวิตเซอร์แลนด์ มูว์ลูซเป็นที่ตั้งของ "ซีเตเดอลอตอมอบีล" () ซึ่งเป็นพิพิธภัณฑ์ยานยนต์แห่งชาติของฝรั่งเศส และยังเป็นที่ตั้งของ "ซีเตดูว์แทร็ง" () พิพิธภัณฑ์รถยนต์และรถไฟที่ใหญ่ที่สุดในโลก มูว์ลูซยังมีฉายาว่า "แมนเชสเตอร์ของฝรั่งเศส" อีกด้วย
รายนามปลัดกระทรวงอุตสาหกรรมของไทย
ปลัดกระทรวงอุตสาหกรรม เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงอุตสาหกรรม
ปลัดกระทรวงคนหนึ่งมีอำนาจหน้าที่ ดังนี้
มิสแกรนด์สุราษฎร์ธานี
มิสแกรนด์สุราษฎร์ธานี () เป็นการประกวดนางงามของจังหวัดสุราษฎร์ธานี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์สุราษฎร์ธานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สุราษฎร์ธานี คนปัจจุบัน คือ สกาวรัตน์ ครุยทอง ได้รับตำแหน่งเมื่อวันที่ 22 เมษายน พ.ศ. 2561 ซึ่งจัดขึ้น ณ ศูนย์การค้าเซ็นทรัลพลาซา สุราษฎร์ธานี2018: ชุดเทพธิดาบัวผุด ดอกบัวผุดหรือบัวสวรรค์ คือดอกไม้ประจำจังหวัดสุราษฎร์ธานี พบในป่าดงดิบที่อุทยานแห่งชาติเขาสก จึงนำมาเป็นแรงบันดาลใจในสไตล์ชุดไทยประยุกต์อิงแฟชันดีไซน์ โดดเด่นที่สีแดงจัดจ้านตัดกับสีทองอร่ามเพิ่มความหรูหราทุกท่วงท่า ด้วยลีลาของชุดที่แสนเก๋ แต่แฝงไว้ด้วยกลิ่นอายของความเป็นไทยอย่างลงตัวและภาคภูมิ
2017: ชุดปฏิมาดารณี ศรีสุราษฎร์ เป็นการดัดแปลงชุดมาจากเรือพระ เพราะคนใต้เชื่อว่าประเพณีลากพระ เป็นการแสดงออกถึงความพร้อมเพรียง สามัคคี พร้อมใจกันในการทำบุญทำทาน ความสนุกสนาน และเป็นวิถีชีวิตของคนในสังคมเกษตรที่เชื่อว่า การลากพระจะช่วยให้น้ำท่าอุดมสมบูรณ์และพบกับความสำเร็จในชีวิต
การประกวดความงามระดับนานาชาติ
การประกวดนางงามระดับแกรนด์สแลม การประกวดนางงาม4เวทีใหญ่ที่เรียกว่า บิ๊กโฟร์ประกอบไปด้วยมิสเวิลด์, นางงามจักรวาล, มิสอินเตอร์เนชั่นแนล,และ มิสเอิร์ธ
"ดูบทความหลักที่ รายนามผู้ครองตำแหน่งมิสเวิลด์, รายนามผู้ครองตำแหน่งนางงามจักรวาล, รายนามผู้ครองตำแหน่งนางงามนานาชาติ, รายนามผู้ครองตำแหน่งมิสเอิร์ธ, รายนามผู้ครองตำแหน่งมิสซูปราเนชันแนล และ รายนามผู้ครองตำแหน่งมิสแกรนด์อินเตอร์เนชันแนล"
"ดูบทความหลักที่ รายนามผู้ครองตำแหน่งแมนฮันต์อินเตอร์เนชันแนล, รายนามผู้ครองตำแหน่งมิสเตอร์เวิลด์, รายนามผู้ครองตำแหน่งมิสเตอร์อินเตอร์เนชันแนล, รายนามผู้ครองตำแหน่งมิสเตอร์โกลบอล และ" รายนามผู้ครองตำแหน่งมิสเตอร์ซูปราเนชันแนล
เจ้าหญิงซูซาน มกุฎราชกุมารีแห่งแอลเบเนีย
เจ้าหญิงซูซาน มกุฎราชกุมารีแห่งแอลเบเนีย ()
เจ้าหญิงซูซาน มกุฎราชกุมารีแห่งแอลเบเนีย หรือ สมเด็จพระราชินีซูซานแห่งแอลเบเนีย มีพระนามเดิมว่า ซูซาน คัลเลน-วอร์ด เสด็จพระราชสภมพเมื่อวันที่ 28 มกราคม พ.ศ. 2484 เป็นธิดาของ อลัน โรเบิร์ต คัลเลน-วอร์ด และ ฟิลิส โดโรเธีย มอเรีย-ปิเออ โดยลุงของพระองค์เป็นเจ้าของโรงแรมโทมัส-เมอเร โรงแรมที่มีชื่อเสียงเป็นอันดับต้นๆในประเทศ พระองค์เติบโตมาในฟาร์มแกะของพระราชบิดา โดยพระองค์ทรงเข้าศึกษา ณ โรงเรียนหญิงล้วนเพไบที ใน นิวเซาท์เวลส์ หลังจากนั้นศึกษา ณ มหาวิทยาลัยซิดนีย์ และเมื่อเรียนจบออกมา ทรงเปิดโรงเรียนสอนศิลปะส่วนพระองค์
พระองค์เสกสมรสครั้งแรกกับ ริชาร์ด วิลเลียม พระองค์ได้เปลี่ยนมาใช้นามสกุลของพระสวามีคนเก่า โดยทรงงใช้ชีวิตกันตั้งแต่ปี พ.ศ. 2508 - พ.ศ. 2513 ก่อนจะทรงหย่าร้าง
พระองค์ทรงพบรักกับ เจ้าชายเลกาที่ 1 มกุฎราชกุมารแห่งแอลเบเนีย พระราชโอรสเพียงพระองค์เดียวใน พระเจ้าซ็อกที่ 1 แห่งแอลเบเนีย ในงานเลี้ยงอาหารค่ำในซิดนีย์เมื่อปี พ.ศ. 2518 ต่อมาทั้ง 2 เษกสมรสกันแบบธรรมดาที่ประเทศฝรั่งเศส และทรงแต่งงานทางศาสนาอย่างถูกต้องใน มาดริด
ถึงกระนั้น เจ้าหน้าที่รับรองในประเทศออสเตรียอันเป็นที่พระราชสมภพของพระองค์นั้น ก็มิได้ยอมรับว่าพระองค์เป็น สมเด็จพระราขินี แต่ด้วยวิธีการเจรจาทำให้รัฐมนตรีว่าการต่างประเทศออกพาสปอร์ต ในพระนามว่า สมเด็จพระราชินีซูซานแห่งแอลเบเนีย แต่ถึงกระนั้นพระอิสริยยศที่แท้จริงของพระองค์ที่สามารถอ้างได้คือ เจ้าหญิงมกุฎราชกุมารี พระวรชายา ส่วนพระอิสริยยศสมเด็จพระราขินีนั้น เป็นพระอิสริยยศที่ประชาชนน้อมเกล้าน้อมกระหม่อมถวายอย่างไม่เป็นทางการ 
พระองค์ทิวงคตเมื่อวันที่ 17 กรกฎาคม พ.ศ. 2547 ด้วยพระโรคมะเร็งที่พระปัปผาสะ (ปอด) โดยพระบรมศพของพระองค์นั้นถูกฝังในสุสานหลวงนอกเมืองติรานา
การกอด
การกอด () เป็นรูปแบบของความใกล้ชิดทางกาย (physical intimacy) และเป็นสิ่งสากลในชุมชนมนุษย์ ซึ่งคนสองคนหรือมากกว่านำแขนคล้องรอบคอ หลัง หรือเอวของกันและกันเพื่อจับกันไว้อย่างใกล้ชิด หากมีคนร่วมมากกว่าสองคนจะเรียกว่า การกอดแบบกลุ่ม (group hug)
ไม่มีใครรู้ต้นกำเนิดที่แท้จริงของคำ ทว่าขณะนี้มีอยู่สองทฤษฎีที่เป็นไปได้ ทฤษฎีแรกคือคำกริยา "hug (การกอด)" ซึ่งถูกใช้ครั้งแรกสมัยคริสต์ทศวรรษ 1560 อาจเกี่ยวข้องกับคำว่า "hugga" ในภาษานอร์สโบราณ ที่แปลว่าการปลอบประโลม ทฤษฎีที่สองเกี่ยวข้องกับคำว่า "hegen" ในภาษาเยอรมัน ซึ่งแปลว่า การเลี้ยงดูหรือดูแล แต่เดิมแปลว่าการล้อมด้วยพุ่มไม้
การกอดบางครั้งใช้ร่วมกับการจูบ เป็นรูปแบบนึงของอวัจนภาษา การกอดสามารถชี้ถึงความคุ้นเคย, ความรัก, ความหลง, ความเป็นเพื่อน, ความเป็นพี่น้อง หรือความเห็นใจ ขึ้นอยู่กับวัฒนธรรม บริบท และความสัมพันธ์ การกอดสามารถชี้ถึงการสนับสนุน การปลอบประโลม และเป็นการปลอบขวัญโดยเฉพาะสถานการณ์ที่คำพูดไม่เพียงพอ การกอดมักแสดงถึงความรักและความอบอุ่นทางอารมณ์ บางครั้งอาจมาจากความดีใจหรือความสุขเมื่อพบเจอคนที่ไม่ได้เจอมาเป็นเวลานาน การกอดฝ่ายเดียวอาจแสดงถึงปัญหาในความสัมพันธ์ การกอดสามารถเป็นเพียงการบีบเพียงหนึ่งวินาทีโดยที่แขนอาจไม่ได้ล้อมรอบตัวอีกคน หรืออาจเป็นคงไว้เป็นเวลานาน ระยะเวลาในการกอดขึ้นอยู่กับสังคมและวัฒนธรรมในแต่ละสถานการณ์
ต่างจากการสัมผัสทางกายแบบอื่น การกอดสามารถกระทำในที่สาธารณะและที่ส่วนตัวโดยไม่ถูกมองว่าเป็นมลลักษณ์ทางสังคม (social stigma) ในหลายประเทศ ศาสนา และวัฒนธรรม ทั้งภายในครอบครัว และในทุกช่วงอายุและเพศ
การกอดอย่างไม่คาดฝันอาจถูกมองว่าเป็นการบุกรุกพื้นที่ส่วนตัว ทว่าหากอีกฝ่ายรู้ตัวก็อาจเป็นการสื่อถึงการต้อนรับ นักวิจารณ์วัฒนธรรมตะวันตกบางคนเสนอให้หลีกเลี่ยงการกอดในที่ทำงานเพื่อป้องกันสถานการณ์น่าอึดอัด โดยเฉพาะกับบางคนที่ไม่ชอบกอด นอกจากนี้ คนโดยเฉพาะเด็กอาจกอดตุ๊กตาหรือของเล่น เด็กเล็กยังมักกอดผู้ปกครองเมื่อรู้สึกโดนรุกรานโดยคนแปลกหน้า พฤติกรรมเหล่านี้มักถูกเรียกว่าการเกาะติดมากกว่าการกอดเนื่องจากเป็นการแสดงถึงความต้องการให้ปกป้อง ไม่ใช่การแสดงความรัก
มีหลักฐานว่าการกอดให้ผลดีทางสุขภาพ งานวิจัยหนึ่งแสดงว่าการกอดเพิ่มระดับออกซิโตซิน และลดความดันเลือด
งานวิจัยชี้ว่าการกอดนานกว่า 20 วินาทีทำให้ออกซิโทซินถูกปล่อยออกมา
แอ็กซ็องพรอว็องส์
แอ็กซ็องพรอว็องส์ () หรือเรียกสั้น ๆ ว่า แอ็กซ์ () เป็นเทศบาลทางภาคใต้ของประเทศฝรั่งเศส ตั้งอยู่ในจังหวัดบุช-ดูว์-โรน แคว้นพรอว็องซาลป์-โกตดาซูร์ แอ็กซ็องพรอว็องส์ตั้งอยู่ 33 กิโลเมตรทางเหนือของเทศบาลมาร์แซย์ซึ่งเป็นเมืองท่าสำคัญของฝรั่งเศสที่อยู่ติดกับทะเลเมดิเตอร์เรเนียน
เมืองแอ็กซ์ก่อตั้งขึ้นเมื่อ 123 ปีก่อนคริสต์ศักราชในสมัยสาธารณรัฐโรมัน ในคริสต์ศตวรรษที่ 4 มีฐานะเป็นศูนย์กลางของมณฑลแกลเลียนาร์โบเนนซิสของโรมัน จนกระทั่งในปี ค.ศ. 477 ก็ถูกชาววิซิกอทพิชิต ก่อนที่ในศตวรรษต่อมา เมืองแอ็กซ์ถูกชาวแฟรงก์กับชนลอมบาร์ดแย่งชิงและผลัดกันครองเมือง จนกระทั่งถูกพวกอาระเบียเพเทรียเข้ามายึดครองในปี ค.ศ. 731 และถูกชาร์ล มาร์แตล เข้ายึดครองในปี ค.ศ. 736 ทั้งนี้ในสมัยกลาง เมืองแอ็กซ์ถือเป็นเมืองศูนย์กลางของพรอว็องส์ และเริ่มตกอยู่ใต้การปกครองของฝรั่งเศสในปี ค.ศ. 1487 เป็นต้นมา โดยในปี ค.ศ. 1501 พระเจ้าหลุยส์ที่ 12 โปรดให้สถาปนารัฐสภาแห่งพรอว็องส์โดยมีที่ประชุมสภาอยู่ในเมืองแอ็กซ์ รัฐสภานี้เป็นอันยุติลงในปีค.ศ. 1789 เมื่อเข้าสู่ช่วงการปฏิวัติฝรั่งเศส
บ่วงสไบ
บ่วงสไบ เป็นละครโทรทัศน์ไทย แนว ดราม่า พีเรียด สยองขวัญ สร้างจากบทประพันธ์โดย ภาคินัย กสิรักษ์ หนึ่งในหนังสือชุด เบญจมรณา ซึ่งประกอบไปด้วย บ่วงสไบ, สาปสังคีต, วังนางโหง, ป้อมปางบรรพ์, สิเน่หารอยคำ โดยได้หยิบบทประพันธ์เรื่อง บ่วงสไบ มาทำเป็นละครโทรทัศน์ครั้งแรกทาง ช่อง 7 โดยค่าย บริษัท พอดีคำ เอ็นเทอร์เทนเมนท์ จำกัด เขียนบทโทรทัศน์โดย ลายน้ำ กำกับการแสดงโดย ชัชวาล ศาสวัตกลูน นำแสดงโดย วงศกร ปรมัตถากร, อัษฎาพร สิริวัฒน์ธนกุล, อัญรินทร์ ธีราธนันพัฒน์, คมกฤษณ์ ดวงสุวรรณ์
15760 อัลเบียน
15760 อัลเบียน () ชื่อเดิม เป็นวัตถุพ้นดาวเนปจูนแรกที่ถูกค้นพบหลังดาวพลูโตและแครอน โดยถูกค้นพบเมื่อ พ.ศ.​ 2535 โดย ดาวิด ซี. จีวิตต (David C. Jewitt) และ เจน เอ็กซ์. ลู (Jane X. Luu) ณ หอดูดาวเมานาเคอาที่รัฐฮาวาย นับเป็นวัตถุดั้งเดิมที่อยู่ในแถบไคเปอร์ (classical Kuiper belt object) เป็นที่มาของชื่อ "cubewano (คิวบิวาโน)" สำหรับวัตถุแบบนี้ หลังส่วน "QB1" ของชื่อที่ถูกตั้ง จากการตั้งชื่อ "QB" ชี้ถึงการเป็นวัตถุอันดับที่ 27 ที่ถูกพบในครึ่งหลังของเดือนสิงหาคมในปีนั้น ณ เดือนมกราคม พ.ศ. 2561 วัตถุจำนวนกว่า 2,400 ชิ้นถูกพบพ้นดาวเนปจูน โดยหลายชิ้นเรียกได้ว่าเป็นวัตถุดั้งเดิมที่อยู่ในแถบไคเปอร์
ผู้ค้นพบเสนอชื่อ "สไมลีย์ (Smiley)" สำหรับ ทว่าชื่อถูกใช้ก่อนหน้านี้โดยดาวเคราะห์น้อย 1613 สไมลีย์ ซึ่งตั้งชื่อตามนักดาราศาสตร์ชาวอเมรักัน ชาร์ส์ ฮิว สไมลีย์ (Charles Hugh Smiley) โดยได้รับตัวเลข 15760 และไม่มีชื่อเรียกจนเดือนมกราคม พ.ศ. 2561 (และมักถูกเรียกว่า "QB1" แม้จะเป็นชื่อที่กำกวมหากไม่ระบุปีที่ถูกค้นพบ) ต่อมาถูกให้ชื่อว่าอัลเบียนจากตำนานของวิลเลียม เบลก (William Blake's mythology)
กุมภาพันธ์ พ.ศ. 2561
กุมภาพันธ์ พ.ศ. 2561 เป็นเดือนที่ 2 ของปี พ.ศ. 2561 วันแรกของเดือนเป็นวันพฤหัสบดี วันสุดท้ายของเดือนเป็นวันพุธ
วันดาร์วิน
วันดาร์วิน () เป็นวันที่ฉลองเพื่อระลึกถึงชาลส์ ดาร์วิน เนื่องในโอกาสวันคล้ายวันเกิดของเขาเมื่อวันที่ 12 กุมภาพันธ์ พ.ศ.​ 2352 วันถูกใช้เพื่อเน้นผลงานด้านวิทยาศาสตร์ของดาร์วิน และเพื่อส่งเสริมวิทยาศาสตร์โดยทั่วไป มีการเฉลิมฉลองวันดาร์วินไปทั่วโลก
โรงเรียนบ้านสำโรง
โรงเรียนบ้านสำโรง (อังกฤษ : Bansamrong School) สังกัดสำนักงานเขตพื้นที่การศึกษาประถมศึกษาขอนแก่น  เขต  3 เป็นโรงเรียนขนาดกลาง เปิดสอนในระดับชั้นอนุบาล 1 – ชั้นมัธยมศึกษาปีที่ 3
โรงเรียนบ้านสำโรง ตั้งเมื่อปี พ.ศ.2476 ที่ศาลาวัดโพธิ์ชัย บ้านสำโรง หมู่ 4 ตำบลหนองเม็ก อำเภอพล จังหวัดขอนแก่น โดยอาศัยศาลาการเปรียญวัดโพธิ์ชัยเป็นห้องเรียน ซึ่งมีนายบุญคง ชำนาญสิงห์ เป็นครูใหญ่ และนายทองเสา ประชากุล เป็นครูสายผู้สอน เปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มีนักเรียนขณะนั้น 80 คน เขตบริการตำบลสำโรง ตำบลหนองเม็กและตำบลวังหินในปัจจุบัน
ปี พ.ศ.2500 โดยการนำของ พระครูวิเศษสารนิติ เจ้าอวาสวัดโพธิ์ชัย เจ้าคณะตำบลหนองเม็ก ร่วมกับนายเสวี กองเกิด กำนันตำบลหนองเม็ก นายเหลือง เพียรชัย ครูใหญ่ นำชาวบ้านผู้ปกครองย้ายโรงเรียนจากวัดโพธิ์ชัยมาสร้างเป็นเอกเทศในที่ดินปัจจุบัน ซึ่งมีพื้นที่ 8 ไร่ 3 งาน 90 ตารางวา เป็นอาคารไม้ยกพื้น 1 เมตร มีมุกหน้าบันไดขึ้น 2 ข้าง ขนาด 4 ห้องเรียน โดยไม่ได้อาศัยงบประมาณจากทางราชการแต่อย่างใด
ปี พ.ศ.2514 ได้รับการอนุมัติเปิดทำการสอนตั้งแต่ ชั้นประถมศึกษาปีที่ 1 ถึง ชั้นประถมศึกษาปีที่ 7
ปี พ.ศ.2518 ได้รับงบประมาณสร้างอาคารเรียน 1 หลัง แบบ ป.1 ฉ ยกพื้นสูง เสาคอนกรีต ชั้นบนเป็นไม้ขนาด 2 ห้องเรียน
ปี พ.ศ.2525 ได้รับงบประมาณสร้างอาคารเอนกประสงค์ แบบ สปช.201/26 งบประมาณ 360,000 บาท
ปี พ.ศ.2530 ได้รับงบประมาณสร้างอาคารเรียน 1 หลัง แบบ สปช.105/29 ขนาด 8 ห้องเรียน 2 ชั้น งบประมาณ 1,104,000 บาท
ปี พ.ศ.2531 นายทองใส ทาเชาว์ อาจารย์ใหญ่ ได้ย้ายไปดำรงตำแหน่งที่โรงเรียนอื่น ทางราชการได้ย้าย นายถวิล กาพล มาดำรงตำแหน่งอาจารย์ใหญ่แทน และได้ขออนุญาตรื้อถอนอาคารเรียนหลังแรกที่ชำรุดทรุดโทรม และขอปรับพื้นที่ภายในและสนามฟุตบอลให้ราบเรียบน่าอยู่ ภายในปีเดียวกัน
ปี พ.ศ.2532 คณะบุคคลโดยการนำของ สต.อ.อุดร ลุนสำโรง และนายสำราญ สังขจันทร์ พร้อมครอบครัวได้มอบหอข่าว เครื่องเสียงพร้อมอุปกรณ์ งบประมาณ 28,000 บาท และคณะผ้าป่าจากกรุงเทะมามอบทุนสร้างเสาธงพร้อมฐาน
ในปีเดียวกันี้ คณะผ้าป่าจากกรุงเทพมหานคร โดยการนำของนายเสาร์ (ธนาวัฒน์ เพียรชัย) พร้อมคณะได้มอบพระพุทธรูปมูลค่า 7,000 บาท และทุนหอพระพุทธรูป 4,000 บาท และ นายสำราญ สังขจันทร์ ได้มอบทุนสร้างถังน้ำประปาพร้อมอุปกรณ์งบประมาณ 4,000 บาท
ปี พ.ศ.2533 โดยการนำของนายธนาวัฒน์ เพียรชัย ได้นำผ้าป่าเป็นทุนสร้างห้องสมุดโรงเรียน 1 หลัง มูลค่า 120,000 บาท และได้รับอนุมัติเปิดทำการสอนชั้นอนุบาล 1 และชั้นอนุบาล 2
ปี พ.ศ.2541 ได้รับงบประมาณสร้างอาคารเรียน 1 หลัง แบบ สปช.105/29 2 ชั้น 4 ห้องเรียน พร้อมครุภัณฑ์ งบประมาณ 1,830,000 บาท
ปี พ.ศ.2545 ไดด้รับความอนุเคราะห์จากพระครูปริยัติยาลังการ (พระครูศรีปริยัติยาลังการ) ได้มอบทุนสร้างห้องพักครู 20,000 บาท รั้วคอนกรีตเสริมเหล็ก มูลค่า 10,500 บาท และมอบเครื่องขยายเสียง 4,000 บาท
วันที่ 1 พฤษภาคม พ.ศ.2549 นายสมบูรณ์ กาพล ได้ย้ายมาดำรงตำแหน่งผู้อำนวยการโรงเรียน
วันที่ 4 มีนาคม พ.ศ.2552 นายสุจิต ลุนสำโรง ได้ย้ายมาดำรงตำแหน่งผู้อำนวยการโรงเรียน
สำโรง - วังหิน
องค์การบริหารส่วนตำบลสำโรง
20 กม.
14 กม.
โปรตีโวสโทยานี
โปรตีโวสโทยานี () เป็นภาพยนตร์โทรทัศน์แนวชีวิต, สงคราม และ ปริศนา จากสหภาพโซเวียต กำกับโดย Semyon Aranovich โดยได้โครงเรื่องจากนวนิยาย ของ Yulian Semyonov
ซามูอิล มาร์ชัค
ซามูอิล ยาคอฟเลวิช มาร์ชัค () เป็นชาวรัสเซียเชี้อสายยิว และเป็นนักเขียน, นักแปล และนักแต่งกวีนิพนธ์สำหรับเด็กชาวโซเวียต เขาเป็นผู้แปลวรรณกรรมเรื่อง The Sonnets และผลงานเรื่องอื่น ๆ ของวิลเลียม เชกสเปียร์, กวีนิพนธ์อังกฤษ (ส่วนใหญ่เป็นวรรณกรรมเด็ก) และกวีนิพนธ์อื่น ๆ ในภาษาต่างประเทศ แมกซิม กอร์กี ได้ขนานนามมาร์ชัคว่าเป็น "บิดาวรรณกรรมเด็กของรัสเซีย (สหภาพโซเวียต)"
ออกซิโตซิน
ออกซิโตซิน () เป็นเปปไทด์ฮอร์โมน (peptide hormone) และนิวโรเปปไทด์ (neuropeptide) ปกติแล้วผลิตโดยนิวเคลียสพาราเวนทริคิวลาร์ (paraventricular nucleus) ของไฮโปทาลามัส และปล่อยโดยต่อมใต้สมองส่วนหลัง (posterior pituitary) ทำงานในการเชื่อมโยงทางสังคม การสืบพันธ์ในทั้งสองเพศ รวมถึงระหว่างและหลังการให้กำเนิดบุตร ออกซิโตซินปล่อยสู่กระแสเลือดในรูปแบบของฮอร์โมนขณะตอบสนองต่อการยืดตัวของปากมดลูกและมดลูกระหว่างการคลอดบุตร และต่อการกระตุ้นที่หัวนมระหว่างให้นมบุตร สิ่งนี้ช่วยในการให้กำเนิด, ในการพัฒนาความสัมพันธ์ระหว่างมารดาและบุตร และในการผลิตน้ำนม ออกซิโตซินถูกค้นพบโดย เฮนรี เดล (Henry Dale) ใน พ.ศ. 2449 รูปร่างของโมเลกุลถูกระบุใน พ.ศ. 2495 ออกซิโตซินยังถูกใช้เป็นยาที่ช่วยระหว่างคลอดบุตร
ยุทธการที่อาบวีล
ยุทธการที่อาบวีล () เกิดขึ้นจากวันที่ 27 พฤษภาคม – 4 มิถุนายน ค.ศ. 1940 ใกล้กับอาบวีล (Abbeville) ในช่วงระหว่างยุทธการที่ฝรั่งเศสในสงครามโลกครั้งที่สอง เมื่อวันที่ 20 พฤษภาคม กองพลพันเซอร์ที่ 2 ได้รุกจาก 56 ไมล์ (90 กม) ไปยังอาบวีลบนช่องแคบอังกฤษ เพื่อปะทะกับกองทัพน้อยทหารราบที่ 25 ของกองพลทหารราบ (นูรทัมเบลียน-Northumbrian) ที่ 50 และเข้ายึดเมืองในเวลา 8:30 นาที ทหารอังกฤษที่รอดชีวิตเพียงไม่กี่นายได้จัดการถอนกำลังไปยังฝั่งตะวันตกของซอมม์ (Somme) และเวลา 2 นาฬิกา เมื่อวันที่ 21 พฤษภาคม กองพันที่ 3 กรมทหารปืนไรเฟิลที่ 2 ได้เดินทางมาถึงชายฝั่ง ทางตะวันตกของ Noyelles-sur-Mer
กองพลยานเกราะที่ 1 (พลตรี โรเจอร์ อีแวนส์) ได้เดินทางมาถึงฝรั่งเศสตั้งแต่วันที่ 15 พฤษภาคมโดยปราศจากปืนใหญ่ ความเปราะบางของกรมทหารยานเกราะและทหารราบของกลุ่มสนับสนุนที่ 1 ซึ่งได้ถูกย้ายไปยังกาแล ตั้งแต่วันที่ 27 พฤษภาคม – 4 มิถุนายน กองกำลังฝรั่งเศส-อังกฤษเคลื่อนที่ไปยังทางตอนใต้ของหัวสะพานแอปบีวีล ที่ถูกยึดครองโดยกองพลพันเซอร์ที่ 2 เมื่อกองพลทหารราบได้กลับมาเข้ายึดครองประมาณครึ่งพื้นที่;กองกำลังฝ่ายสัมพันธมิตรได้สูญเสียรถถังจำนวนมากและฝ่ายเยอรมันได้สูญเสียทหารราบจำนวนมาก บางหน่วยได้วิ่งย้อนกลับข้ามแม่น้ำซอมม์ เมื่อวันที่ 5 มิถุนายน กองพลของเยอรมัน กองทัพที่ 4 ได้เข้าจู่โจมด้านนอกของหัวสะพานทางตอนใต้ของแม่น้ำซอมม์และกองพลฝรั่งเศส-อังกฤษได้เข้าขัดขวาง ซึ่งได้ถูกทำลายไปจนหมดโดยพวกเขาถูกโจมตีโต้กลับ ถูกผลักดันกลับไปยัง bresle ด้วยมีผู้เสียชีวิตจำนวนมาก
ในปี ค.ศ. 1953 เจ้าหน้าที่นักประวัติศาสตร์ชาวอังกฤษ Lionel Ellis ได้เขียนว่าเมื่อฝ่ายสัมพันธมิตรได้ขาดการประสานงานในการสู้รบ ซึ่งได้ทำให้เกิดความล้มเหลวของฝ่ายสัมพันธมิตรในการเอาชนะเยอรมันและขยายค่าของการขาดเตรียมความพร้อมและการประเมินที่ต่ำเกินไปของเยอรมันของการป้องกันของเยอรมันทางตอนใต้ของแม่น้ำซอมม์ ในปี ค.ศ. 2001 Caddick-Adams ได้เขียนเกี่ยวกับการขาดการสื่อสารในสนามรบที่เกิดขึ้นภายในและระหว่างกองพลอังกฤษและฝรั่งเศสซึ่งเกิดจากความไม่เพียงพอของวิทยุและนำไปสู่ความผิดพลาดทางยุทธศาสตร์ขั้นพื้นฐานและราคาแพง การขาดการสื่อสารได้ดำเนินต่อเนื่องภายหลังการได้รับการเสริมกำลังโดยกองพลทหารราบ (Highland) ที่ 51 (พลตรี วิกเตอร์ ฟอร์ทูน) และยานเกราะและกองพลทหารราบของฝรั่งเศส เยอรมันได้มีกองกำลังที่สำคัญเพื่อหัวสะพาน แม้ว่าจะการปฏิบัติการในทางตอนเหนือ ก็ได้ยุติลงในการอพยพดันเคิร์ก ตั้งแต่ (26 พฤษภาคม – 3 มิถุนายน) การก้าวข้ามซอมม์ที่อาบวีลและที่อื่นยังคงมีอยู่ในวันที่ 5 มิถุนายน สำหรับฟัลล์ ร็อท (กรณีแดง) การรุกรานครั้งสุดท้ายของเยอรมัน ซึ่งได้นำไปสู่ความปราชัยของฝรั่งเศส
ขวดรูปชมพู่
ขวดรูปชมพู่ () หรือ ขวดเออเลนเมเยอร์ เป็นขวดทดลองในห้องปฏิบัติการที่มีก้นแบน ตัวทรงกรวย และคอทรงกระบอก ถูกตั้งชื่อตาม เอมิล เออเลนเมเยอร์ (Emil Erlenmeyer; ค.ศ. 1825–1909) ผู้สร้างขึ้นมาเมื่อ ค.ศ. 1860
ขวดรูปชมพู่มีฐานกว้าง ด้านข้างแคบลงไปยังปลายที่สั้นและตั้งตรง อาจมีขีดบอกปริมาตร และมักมีจุดที่เป็นกระจกด้านหรือมีการเลือบให้สามารถทำเครื่องหมายได้ด้วยดินสอ แตกต่างกับบีกเกอร์ตรงที่มีทรงกรวยและปากแคบ อาจทำจากพลาสติกหรือแก้วแล้วแต่จุดประสงค์ และมีหลายขนาด
ปากของขวดรูปชมพู่อาจมีส่วนยื่นออกมาเพื่อให้สามารถปิดด้วยจุกหรือที่คลุม ตรงคออาจทำด้วยแก้วแบบด้าน สำหรับจุกปิดแบบเฉพาะ หรืออาจมีจุดต่อไว้สำหรับเชื่อมกับอุปกรณ์พิเศษ ขวดบุชเนอร์ (Büchner flask) เป็นขวดที่ดัดแปลงเพื่อการกรองใต้ภาวะสุญญากาศ
ด้านข้างที่เรียวลงและคอที่แคบทำให้สามารถทำการผสมสารโดยการเขย่าเป็นวงกลม โดยไม่ต้องกลัวกระเด็น ทำให้เหมาะกับการไทเทรต โดยวางไว้ใต้บิวเรตต์ และใส่ตัวทำละลายกับตัวบ่งชี้ลงไปในขวดรูปชมพู่ รูปลักษณ์เหล่านี้ยังทำให้เหมาะสำหรับการต้มของเหลว ไอน้ำร้อนรวมตัวกันในส่วนบนของขวดรูปชมพู่ ทำให้ลดการสูญเสียของตัวทำละลาย นอกจากนี้ความแคบของคอทำให้สามารถใช้ร่วมกับกรวยกรอง
สองคุณสมบัติทำให้ขวดรูปชมพู่เหมาะกับการเกิดผลึกใหม่ (recrystallization) เริ่มจากการให้ความร้อนตัวอย่างที่ต้องการเพิ่มความบริสุทธิ์จนเดือด จากนั้นจึงเติมตัวทำละลายจนละลายอย่างสมบูรณ์ ขวดรับถูกเติมด้วยตัวทำละลายปริมาณเล็กน้อย และให้ความร้อนจนเดือด ขณะกำลังร้อนตัวทำละลายถูกกรองผ่านกระดาษกรองที่ถูกพับไปยังขวดรับ ไอน้ำร้อนจากตัวทำละลายที่กำลังเดือดทำให้กรวยกรองยังคงอุ่น และป้องกันการตกผลึกก่อนที่จะผ่านลงไป
ขวดรูปชมพู่ไม่เหมาะกับการวัดปริมาตรแบบแม่นยำ เช่นเดียวกับบีกเกอร์ ขีดบนขวดมีความแม่นยำในระยะ 5%
ขวดรูปชมพู่ยังถูกใช้ในจุลชีววิทยาสำหรับการเพาะเลี้ยงจุลชีพ ขวดรูปชมพู่ที่ใช้เพื่อเพาะเลี้ยงเซลล์ต้องผ่านการฆ่าเชื้อ และอาจมีจุกปิดเพื่อให้แก๊สสามารถแลกเปลี่ยนได้ระหว่างการฟักตัวและการเขย่า ปกติแล้วจะใช้ของเหลวปริมาณไม่มาก และมักไม่เกินหนึ่งในห้าของความจุขวด เพื่อให้แก๊สแลกเปลี่ยนได้อย่างสะดวก และส่งเสริมการผสมอย่างทั่วถึงเมื่อขวดถูกเขย่า อัตราการแลกเปลี่ยนแก๊สในขวดรูปชมพู่ขึ้นอยู่กับความเร็วในการเขย่า, ปริมาณของเหลว และการออกแบบของขวด โดยความเร็วในการเขย่าเป็นปัจจัยที่ส่งผลสูงสุดต่ออัตราการแลกเปลี่ยนออกซิเจน
เพื่อกีดขวางการผลิตยาเสพติด รัฐเท็กซัสจำกัดการขายขวดรูปชมพู่ โดยจะขายให้กับผู้ที่มีใบอนุญาตเท่านั้น
ขันติพงษ์ ต.พิทักษ์กลการ
ขันติพงษ์ ต.พิทักษ์กลการ หรือ ขันติพงษ์ ลูกทัพอากาศ หรือ ครูวี เป็นอดีตนักมวยไทยชาวไทย เจ้าของฉายา "ศอกโลหิต" ซึ่งเป็นแชมป์รุ่น 28 กก. เวทีมวยรังสิต และแชมป์รุ่น 115 ปอนด์ เวทีมวยสยามอ้อมน้อย
ขันติพงษ์ เกิดที่อำเภอฉวาง จังหวัดนครศรีธรรมราช เริ่มแข่งขันมวยไทยเมื่ออายุ 7 ขวบ โดยใช้ชื่อพรทวี เดชนิรันดร์ ต่อมา ได้ย้ายตามครอบครัวของเขาซึ่งมาทำสวนที่อำเภอกาญจนดิษฐ์ จังหวัดสุราษฎร์ธานี โดยแข่งกว่า 200 ไฟต์ และแพ้เพียง 6 ครั้ง
ครั้นสำเร็จการศึกษาระดับชั้นมัธยมศึกษาปีที่ 3 ก็ได้มาอยู่ที่ค่ายลูกทัพอากาศ ของ น.อ.ยอดวันเผด็จ สุวรรณวิจิตร กระทั่งได้แชมป์รุ่น 28 กก. ที่เวทีมวยรังสิต จากการเป็นฝ่ายชนะดาราจิ๋ว ศิษย์รุ่งทรัพย์
จากนั้น เขาก็เป็นฝ่ายชนะพรชัย ลูกพระบาท, ไผ่ตัน พลอยศักดา และอมรน้อย ศิษย์พวงทอง แล้วจึงแข่งขันที่สนามมวยเวทีลุมพินีเป็นครั้งแรก โดยเป็นฝ่ายชนะน็อกนพฤทธิ์ เกียรตินภดล (ก้องฟ้า อู๊ดดอนเมือง) ในยกแรก
ขันติพงษ์ ยังเคยเป็นฝ่ายชนะสายฝน ม.อจลบุญ (ส.สุกัญญา) และได้เป็นแชมป์รุ่น 115 ปอนด์ ของเวทีมวยสยามอ้อมน้อย จากการเป็นฝ่ายชนะวันหน้า แก่นนรสิงห์ รวมถึงเป็นรองแชมป์มวยรอบเชลล์ ริมูล่า ซึ่งเขาเป็นฝ่ายแพ้วันเฉลิม ศิษย์ซ้อน้อง
วันที่ 8 มีนาคม พ.ศ. 2551 ขันติพงษ์ เป็นฝ่ายแพ้เยตคิน ออสคูล (Yetkin Özkul)
นอกจากนี้ เขายังเคยเป็นฝ่ายชนะนักมวยไทยที่มีชื่อเสียงอย่างแสนชัย จิระเกรียงไกร, แสนเชิงเล็ก จิระเกรียงไกร, อนุวัฒน์ แก้วสัมฤทธิ์, ธนูชัย พรบุญมี และมนต์สวรรค์ ลูกคลองจั่น กระทั่งได้มีโอกาสปะทะกับยอดซุปเปอร์ นราตรีกุล โดยได้รับค่าตัวไฟต์นี้ที่ 1.2 แสนบาท
จากนั้น เขาเป็นฝ่ายแพ้กังวาลเล็ก เพชรยินดี ก่อนที่จะเดินทางสู่ประเทศญี่ปุ่น เพื่อปะทะกับนักชกชาวญี่ปุ่น โดยขันติพงษ์เป็นฝ่ายชนะ แล้วจึงแขวนนวมในวัย 29 ปี
ขันติพงษ์ สำเร็จการศึกษาระดับปริญญาตรีจากมหาวิทยาลัยเกริก และระดับปริญญาโทจากคณะรัฐประศาสนศาสตรมหาบัณฑิต มหาวิทยาลัยราชภัฏสุราษฎร์ธานีหลังจากการแขวนนวม ขันติพงษ์ได้รับการชักชวนจาก ผศ.นนทชัย โมรา ซึ่งเป็นคณบดีคณะนิติศาสตร์ มหาวิทยาลัยราชภัฏสุราษฎร์ธานี ให้ทำหน้าที่เป็นผู้ฝึกสอนมวยไทยและมวยสากลสมัครเล่นแก่มหาวิทยาลัย ทั้งทีมชายและทีมหญิง
ตลอดจนเป็นผู้ฝึกสอนให้แก่สุรชัย นาคแถม ซึ่งเป็นนักมวยไทยสมัครเล่น เจ้าของเหรียญเงินจากการแข่งขันกีฬามวยในซีเกมส์ 2017 ที่ประเทศมาเลเซีย
คีแรน โอฮารา
คีแรน ไมเคิล โอฮารา (; เกิด 22 เมษายน 2539) นักฟุตบอลอาชีพชาวอังกฤษในตำแหน่ง ผู้รักษาประตู ปัจจุบันถูกยืมตัวจากสโมสร แมนเชสเตอร์ ยูไนเต็ด เพื่อไปเล่นให้กับ แม็คเคิลส์ฟีลด์ ทาวน์ ใน อีเอฟแอลลีกทู ของประเทศอังกฤษ
พระเจ้าโปรส
โปรส หรือ โปรัส ( "Porasa") หรือ ปุรูวาส ( "Purūvāsa") เป็นกษัตริย์แห่งเปารพ (Pauravas) ซึ่งมีดินแดนอยู่ในอนุทวีปอินเดียกินอาณาบริเวณระหว่างแม่น้ำเฌลัมกับแม่น้ำจนาพ ท้องที่ซึ่งปัจจุบันคือปัญจาบ โปรสกระทำศึกกับอเล็กซานเดอร์มหาราชในยุทธการที่ไฮดาสเปส (Battle of the Hydaspes) ซึ่งเชื่อว่า ปัจจุบันคือเมือง Mong ในปากีสถาน เอกสารกรีกระบุว่า อเล็กซานเดอร์ประทับใจในโปรสมาก เมื่ออเล็กซานเดอร์ปราบโปรสได้แล้ว ก็โปรดให้โปรสครองบัลลังก์ดังเดิม แต่ในฐานะเจ้าประเทศราช เรียก เซแทร็ป (satrap) ทั้งโปรดให้โปรสมีอำนาจเหนือดินแดนทางตะวันออกเฉียงใต้ขยายไปจนถึงแม่น้ำบีอาส
เมื่ออเล็กซานเดอร์ถูกลอบปลงพระชนม์ใน 323 ปีก่อนคริสตกาล แล้วโปรสก็ถูก ยูดีมัส (Eudemus) นายทหารคนหนึ่งของอเล็กซานเดอร์ ลอบสังหารในระหว่าง 321 ถึง 315 ปีก่อนคริสตกาล
อาณาจักรมยีนไซง์
อาณาจักรมยีนไซง์ (; , ) อาณาจักรที่ปกครองพม่าตอนกลางระหว่าง ค.ศ. 1297 ถึง 1313 สถาปนาโดยเจ้าชายสามพี่น้องแห่ง มยีนไซง์ เป็นหนึ่งในอาณาจักรเล็ก ๆ ที่ประกาศตัวเป็นอิสระหลังการล่มสลายของ อาณาจักรพุกาม เมื่อ ค.ศ. 1287 อาณาจักรมยีนไซง์ประสบความสำเร็จในการต้านทานการรุกรานของ จักรวรรดิมองโกล ครั้งที่สองช่วง ค.ศ. 1300–01 นอกจากนี้ยังสามารถรวบรวมพม่าตอนกลางให้เป็นปึกแผ่นได้สำเร็จโดยเริ่มจาก ตะโกง ทางตอนเหนือถึง แปร ทางตอนใต้ อาณาจักรมยีนไซง์และการปกครองร่วมกันของเจ้าชายสามพี่น้องสิ้นสุดลงในปี ค.ศ. 1310 ถึงปี ค.ศ. 1313 จากการสวรรคตของพระเชษฐาสองพระองค์ของพระเจ้าสีหตู พระเจ้าสีหตูจึงได้สถาปนาอาณาจักรใหม่คือ อาณาจักรปีนยะ ขณะเดียวกันพระราชโอรสองค์ใหญ่ของพระเจ้าสีหตูได้แยกตัวเป็นอิสระจากพระราชบิดาและสถาปนา อาณาจักรสะกาย ขึ้นเมื่อ ค.ศ. 1315 ทำให้พม่าตอนกลางแบ่งเป็น 2 อาณาจักรแยกจากกัน กระทั่งมีการสถาปนา อาณาจักรอังวะ ในอีก 5 ทศวรรษต่อมา
คาบเรียน
คาบเรียน เป็นช่วงเวลาสำหรับการเรียน การสอนในชั้นเรียน โดยทั่วไปมีความยาวระหว่าง 40 ถึง 60 นาที ในวันหนึ่งเรียนประมาณ 3-8 ชั่วโมง อย่างไรก็ดีโดยเฉพาะในการศึกษาระดับสูงกว่านั้น อาจมีคาบเรียนมากกว่านั้น นักการศึกษากำหนดจำนวนและความยาวของคาบเรียน โดยอาจวางระบบว่าแต่ละคาบเรียนจะใช้ทำอะไรบ้าง ตัวอย่างเช่น ออกแบบให้อย่างน้อย 1 คาบเรียนบังคับต่อวัน เรียนพลศึกษา
อาหารกลางวัน
อาหารกลางวัน ( ย่อจาก luncheon) เป็นมื้ออาหารโดยทั่วไปกินตอนเที่ยงวัน ในช่วงศตวรรษที่ 20 ความหมายการกินอาหารกลางวันจะจำกัดแคบในความหมายของมื้ออาหารขนาดเล็กหรือกลางที่กินตอนเที่ยงวัน อาหารกลางวัน โดยทั่วไปเป็นมื้อที่ 2 ของวัน ถัดจากอาหารเช้า มื้ออาหารกลางวันมีความหลากหลายตั้งแต่ขนาดตามแต่วัฒนธรรมในแต่ละแห่งของโลก
ฟัลล์ รอท
ในช่วงระหว่างสงครามโลกครั้งที่สอง ฟัลล์ รอท(กรณีแดง)เป็นแผนการสำหรับขั้นตอนที่สองของการพิชิตฝรั่งเศสโดยกองทัพเยอรมันและได้เริ่มต้นเมื่อวันที่ 5 มิถุนายน ค.ศ. 1940 มันได้ถูกดำเนินอย่างเป็นไปได้ด้วยประสบความสำเร็จของฟัลล์ เกลบ์ (กรณีเหลือง) การรุกรานประเทศเบเนลักซ์และทางตอนเหนือของฝรั่งเศสในยุทธการที่ฝรั่งเศสและการโอบล้อมกองทัพฝ่ายสัมพันธมิตรในทางตอนเหนือของฝั่งช่องแคบ กองกำลังที่แข็งแกร่งก็ได้เคลื่อนทัพเข้าสู่ฝรั่งเศส
ฟัลล์ รอทประกอบด้วยสองปฏิบัติการย่อย การโจมตีเบื้องต้นในทางทิศตะวันตกซึ่งได้เริ่มต้นขึ้นเมื่อวันที่ 5 มิถุนายน, เหนือแม่น้ำซอมม์ในทิศทางของแม่น้ำแซน และการโจมตีหลักโดยกองทัพกลุ่มเอได้เริ่มขึ้นเมื่อวันที่ 9 มิถุนายน ในส่วนกลางเหนือแม่น้ำ Aisne
คณะกรรมการ 5 จังหวัดภาคเหนือเกาหลี
คณะกรรมการ 5 จังหวัดภาคเหนือเกาหลี ก่อตั้งขึ้นเมื่อปี พ. ศ. 2492 คณะกรรมการเป็นผู้รับผิดชอบอย่างเป็นทางการในการบริหารจังหวัดชายแดนทั้ง 5 แห่งของภาคเหนือเกาหลีซึ่งตั้งอยู่ทางเหนือของเส้นแบ่งเขตทางทหารเนื่องจากรัฐบาลเกาหลีใต้อ้างว่าเป็นรัฐบาลที่ถูกต้องตามกฎหมายของเกาหลี ประธานาธิบดีแห่งสาธารณรัฐเกาหลีแต่งตั้งผู้ว่าการจังหวัดในแต่ละจังหวัดทั้งห้า อย่างไรก็ตามบทบาทของพวกเขาส่วนใหญ่เป็นสัญลักษณ์เนื่องจากดินแดนนี้อยู่ภายใต้เขตอำนาจของประเทศเกาหลีเหนือ หน้าที่หลักของคณะกรรมการคือการสนับสนุนผู้อพยพชาวเกาหลีเหนือที่อาศัยอยู่ในเกาหลีใต้รวมถึงการช่วยเหลือชาวเกาหลีเหนือในการตั้งถิ่นฐานใหม่และจัดกิจกรรมทางสังคมสำหรับชาวเกาหลีเหนือ
แม้จะมีชื่อคณะกรรมการไม่ได้มีส่วนร่วมในบริหารจัดการความสัมพันธ์เกาหลีเหนือเกาหลีใต้ ซึ่งได้รับการจัดการดูแลโดยกระทรวงการรวมชาติเกาหลี ในกรณีที่มีการล่มสลายของเกาหลีเหนือแผนฉุกเฉินจะเรียกร้องให้มีการจัดตั้งรัฐบาลใหม่ขึ้นเพื่อบริหารงานภาคเหนือภายใต้การนำของรัฐมนตรีว่าการกระทรวงการรวมชาติเกาหลี (Unification Minister) ในกรณีนี้ผู้ว่าการจังหวัดทั้งห้าจะต้องพ้นจากตําแหน่งและคณะกรรมการจะถูกยุบลง
ฮาน โซโล: ตำนานสตาร์ วอร์ส
ฮาน โซโล: ตำนานสตาร์ วอร์ส () เป็นภาพยนตร์บันเทิงคดีวิทยาศาสตร์แนวผจญภัยแบบคาวบอยอวกาศ โดยมีฮาน โซโล จากเรื่องแต่งชุด "สตาร์ วอร์ส" เป็นตัวละครนำ กำกับโดย Phil Lord & Christopher Miller ร่วมกับรอน ฮาวเวิร์ด เขียนบทโดยลอว์เรนซ์ แคสแดน และ Jon Kasdan ผลิตโดยลูคัสฟิล์ม และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาพยนตร์ลำดับที่สองในชุดภาพยนตร์ตอนเดี่ยวของ "สตาร์ วอร์ส" ต่อจาก "" ที่ออกฉายเมื่อ พ.ศ. 2559 แต่ไม่ได้เป็นเรื่องราวที่ดำเนินต่อกันแต่อย่างใด โดยภาพยนตร์เรื่องนี้เล่าเรื่องเหตุการณ์ในช่วงก่อนเหตุการณ์ในภาพยนตร์ "สตาร์ วอร์ส" ภาคแรก เป็นเรื่องราวของฮาน โซโลวัยหนุ่ม และชิวแบคคา และการได้พบกับแลนโด้ คาลริสเซียน และยาน "มิลเลนเนียม ฟาลคอน" นำแสดงโดย Alden Ehrenreich รับบทโซโล และนักแสดงคนอื่น ๆ ได้แก่ Woody Harrelson, เอมีเลีย คลาร์ก, ดอนัลด์ โกลเวอร์, Thandie Newton, Phoebe Waller-Bridge, Joonas Suotamo, และ Paul Bettany
จอร์จ ลูคัส ได้เริ่มวางแผนการสร้างภาพยนตร์เรื่องนี้ตั้งแต่ พ.ศ. 2555 โดยได้ว่าจ้างลอว์เรนซ์ แคสแดน มาเขียนบท ต่อมาหลังจากแคสแดนต้องไปเขียนบทภาพยนตร์เรื่อง "อุบัติการณ์แห่งพลัง" ลูกของเขาคือโจนาธาน แคสแดน ก็เข้ามารับหน้าที่เขียนบทต่อจนเสร็จ การถ่ายทำหลักเริ่มขึ้นตั้งแต่มกราคม 2017 ที่ไพน์วู้ดสตูดิโอ โดยในช่วงแรกมีผู้กำกับคือฟิล ลอร์ด และคริสโตเฟอร์ มิลเลอร์ ซึ่งต่อมาได้ "ถอนตัว" ออกจากโครงการไปเมื่อมิถุนายน 2017 หลังจาก "มีความคิดเห็นแตกต่างด้านงานสร้างสรรค์" กับบริษัทลูคัสฟิล์ม โดยมีรอน ฮาวเวิร์ด เข้ามารับช่วงเป็นผู้กำกับต่อ ทุนสร้างของภาพยนตร์เรื่องนี้สูงถึงกว่า 250 ล้านดอลลาร์สหรัฐ ทำให้กลายเป็นภาพยนตร์ที่มีทุนสร้างสูงที่สุดเรื่องหนึ่งในประวัติศาสตร์ และผู้จัดจำหน่ายจะต้องทำรายได้ให้ได้ไม่น้อยกว่า 500 ล้านดอลลาร์สหรัฐ จึงจะคืนทุน
ภาพยนตร์เรื่องนี้ออกฉายครั้งแรกที่ลอสแอนเจลิสเมื่อ 10 พฤษภาคม พ.ศ. 2561 และได้ไปฉายที่เทศกาลภาพยนตร์เมืองคานส์ประจำปี พ.ศ. 2561 เมื่อวันที่ 15 พฤษภาคม ก่อนที่จะออกฉายทั่วสหรัฐอเมริกาในวันที่ 25 พฤษภาคม พ.ศ. 2561 ในระบบปกติ, RealD 3D, และ IMAX 3D ทำรายได้รวมทั่วโลกไปกว่า 345 ล้านดอลลาร์สหรัฐ ได้รับคำวิจารณ์ค่อนข้างดี โดยนักวิจารณ์ชื่นชมการแสดง (โดยเฉพาะการแสดงของเอห์เรนไรค์และโกลเวอร์) งานภาพ และฉากแอกชั่น แม้หลายคนจะวิพากษ์วิจารณ์ว่าภาพยนตร์เรื่องนี้ไม่มีอะไรแปลกใหม่เกินไปกว่าภาพยนตร์เรื่องก่อน ๆ ในชุดภาพยนตร์ "สตาร์ วอร์ส" ก็ตาม
สมเด็จพระราชินีเจรัลดีนแห่งแอลเบเนีย
สมเด็จพระราชินีเจรัลดีนแห่งแอลเบเนีย () ทรงเป็นสมเด็จพระราชินีใน พระเจ้าซ็อกที่ 1 แห่งแอลเบเนีย และพระราชมารดาในเจ้าชายเลกาที่ 1 มกุฎราชกุมารแห่งแอลเบเนีย
สมเด็จพระราชินีเจรัลดีนแห่งแอลเบเนีย เสด็จพระราชสมภพเมื่อวันที่ 6 สิงหาคม พ.ศ. 2458 ณ ออสเตรีย-ฮังการี มีพระนามเดิมว่า "เคาน์เตสเจรัลดีน มาร์จิต เวอร์จีเนีย โอลกา มาเรีย อัพโพนยี เดอ นากี-อัพโพนยี" เป็นธิดาใน เคานต์กุยลา อัพโพนยี เดอ นากี-อัพโพนยี และ แกลดีส เวอร์จีเนีย สติววาร์ด โดยพระอัยกาของพระองค์นั้นทำงานเป็นเป็นนักการฑูตในอเมริกา ต่อมาได้เป็นกงสุลแห่งเบลเยียม เมื่อพระองค์มีพระชนมายุได้ 3 พรรษา ครอบครัวของพระองค์ไดย้ายไปอาศัยในสวิตเซอร์แลนด์ ต่อมาปีพ.ศ. 2464 ครอบครัวของพระองค์ได้ย้ายกลับไปออสเตรีย-ฮังการีอีกครั้งเนื่องจากนายพลมิกโลช โฮร์ตี ได้เชิญครอบครัวของพระองค์กลับมาอาศัยในออสเตรีย-ฮังการี และต่อมาเมื่อพระราชบิดาของพระองค์เสียชีวิตทั้งหมดจึงได้ย้ายไปประเทศฝรั่งเศส
เคาน์เตสเจรัลดีน ได้เริ่มมีความสัมพันธ์กับ พระเจ้าซ็อกที่ 1 แห่งแอลเบเนีย โดยพระเจ้าซ็อกที่ 1 ได้พระราชทานพระบรมราชวโรกาส ให้เคาน์เตสเจรัลดีเข้าเฝ้าทูลละอองธุลีพระบาท ณ ท้องพระโรงพระราชวังหลวง หลังจากนั้นไม่กี่วัน ทั้ง 2 ก็ได้ราชาภิเษกสมรสกัน โดยพระเจ้าซ็อกที่ 1 ได้มีพระราชดำรัสชื่นชมเคาน์เตสว่า "กุหลาบขาวแห่งฮังการี" และเคาน์เตสได้รับการยกย่องว่าเป็นเจ้าหญิงแห่งแอลเบเนียภายหลังที่พระเจ้าซ็อกที่ 1 มีพระราชดำรัสต่อหน้าสาธารณชน
ต่อมาเมื่อวันที่ 27 เมษายน พ.ศ. 2481 ทั้งคู่ได้เข้าพระราชพิธีราชาภิเษกสมรสกัน ณ ติรานา ซึ่งเธอได้รับการสถาปนาให้ดำรงพระราชอิสริยยศเป็น สมเด็จพระราชินีแห่งแอลเบเนีย ทั้งคู่มีพระราชโอรสร่วมกันเพียงพระองค์เดียวคือ
ในปี พ.ศ. 2482 รัฐบาลอิตาลีได้เข้าทำการรุกรานแอลเบเนีย และล้มล้างระบอบราชวงศ์ ทำให้ราชวงศ์แอลเบเนียต้องเสด็จพระราชดำเนินไปประทับประเทศอื่นๆ โดยพระองค์และพระราชสวามีพร้อมด้วยพระราชโอรสในเสด็จพระราชดำเนินลี้ภัยผ่านประเทศกรีซและตุรกีก่อนจะเสด็จไปประเทศที่ประทับ ณ แอฟริกาใต้ ซึ่งเมื่อพระองค์ พระราชสวามี พร้อมด้วยพระราชโอรส เสด็จพระราชดำเนินนิวัติแอลเบเนีย พระองค์ทรงยืนยันว่า เจ้าชายเลกาที่ 1 มกุฎราชกุมารแห่งแอลเบเนีย พระราชโอรสนั้น เป็นพระเจ้าแผ่นดินแห่งแอลเบเนียอย่างถูกต้อง และทรงเรียกร้องให้รัฐบาลฟื้นฟูระบอบกษัตริย์ แต่ถึงกระนั้นรัฐบาลก็มิได้ทำตามมากนัก โดยประชาชนให้ความเคารพนับถือเจ้าชายเลกาที่ 1 ในฐานะพระมหากษัตริย์เพียงในพระนามเท่านั้น
สมเด็จพระราชินีเจรัลดี เสด็จสวรรคตเมื่อวันที่ 22 ตุลาคม พ.ศ. 2545 สิริพระชนมพรรษา 87 พรรษา โดยพระอาการพระหทัยวายเฉียบพลัน
เหมียว คุณาธาร
เหมียว คุณาธาร เป็นชื่อในวงการเพลงลูกทุ่งของ เสาวลักษณ์ โกสุมพันธุ์ นักร้องหญิงที่มีชื่อเสียงของไทย เจ้าของฉายาสาวลูกทุ่งวินเทจ เริ่มเข้าวงการเพลงตั้งแต่อายุ 17 ปี มีภูมิลำเนาเดิมอยู่ที่อำเภอสิชล จังหวัดนครศรีธรรมราช เป็นบุตรสาวคนโตในจำนวนพี่น้อง 2 คน ของครอบครัวข้าราชการ ซึ่งที่มาของชื่อ เหมียว คุณาธาร มาจากชื่อเล่นที่มีชื่อว่า เหมียว ส่วน คุณาธาร นั้นมาจากชื่อ โรงเรียนสิชลคุณาธารวิทยา ที่เหมียวสำเร็จการศึกษาในระดับมัธยมศึกษาตอนต้น ส่วนระดับมัธยมศึกษาตอนปลายสำเร็จการศึกษาจาก โรงเรียนวัดเขมาภิรตาราม และในระดับปริญญาตรีสำเร็จการศึกษาจาก สาขาวิชาภาษาไทย คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา
เหมียวเข้ารอบ 40 คนสุดท้าย เคพีเอ็น อวอร์ด 2005 เข้ารอบชิงชนะเลิศการประกวดขับร้องเพลงลูกทุ่งไทย ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ครั้งที่ 5 พ.ศ. 2547 ทางสถานีวิทยุโทรทัศน์แห่งประเทศไทย ช่อง 11 (NBT) ต่อมาเมื่อปี 2550 ในขณะที่เรียนชั้นมัธยมศึกษาปีที่ 3 เหมียวได้เข้าประกวดดาวรุ่งลูกทุ่งไทยแลนด์ (1 ตำบล 1 นักร้อง) ปี 1 โดยเป็นตัวแทนของจังหวัดนครศรีธรรมราช ซึ่งการประกวดครั้งนี้เป็นประตูให้เหมียวได้ก้าวสู่วงการลูกทุ่ง มีอัลบั้มเป็นของตนเองในชื่ออัลบั้ม "บ่นแก้เบื่อ" โดยมี ฉัตร สินสืบผล หรือ ฉัตร เชียงใหม่ เป็นโปรดิวเซอร์เพลง
หลังจากนั้นในปี 2554 ได้เข้าไปเป็นศิลปินในสังกัดบริษัทรถไฟดนตรี (1995) จำกัด มีผลงานศิลปินกลุ่มในชื่อ สี่สาวซนแซ่บ และผลงานเพลงอีกมากมาย ซึ่งผลงานเพลงที่ได้รับความนิยม อาทิ เพลง "บ่นแก้เบื่อ", "เบิร์ธเดย์แนวแนว", "คืนแฟนให้เขา", "สัญญาวันพ่อ", "ขอบคุณเจ้านาย", "เรยาเรยา" เป็นต้น รวมทั้งผลงานเพลงประกอบสปอตโฆษณาวิทยุอีกหลายผลงาน
นอกจากนี้ อีกบทบาทหนึ่งที่เหมียวทำควบคู่การเป็นศิลปินนักร้อง คือ การเป็นนักจัดรายการวิทยุกระจายเสียง (ดีเจ) ซึ่งชื่นชอบมาตั้งแต่เด็ก เคยจัดรายการที่ อสมท จังหวัดนครศรีธรรมราช FM 104.50 MHz. สถานีวิทยุชาวทุ่งเรดิโอเน็ตเวิร์ค ปัจจุบันจัดรายการวิทยุที่สถานีวิทยุกระจายเสียงแห่งประเทศไทย กรมประชาสัมพันธ์ และสถานีวิทยุไทรน้อยเรดิโอ 107.50 MHz. จังหวัดนนทบุรี
ช่องเขาก็อทฮาร์ท
ช่องเขาก็อทฮาร์ท () เป็นช่องเขาในเทือกเขาแอลป์ ตั้งอยู่ในรัฐตีชีโน ประเทศสวิตเซอร์แลนด์ เชื่อมต่อระหว่างภาคเหนือเข้ากับภาคใต้ของประเทศ โดยทอดตัวอยู่ระหว่างเมืองแอร์โลโล ในเขตพูดภาษาอิตาลีทางตอนใต้ ไปจนถึงเมืองอันเดอร์มัทท์ เมืองในเขตพูดภาษาเยอรมัน ถัดจากช่องเขาก็อทฮาร์ทไปคือช่องเขาเบลลินโซนา ซึ่งสามารถเชื่อมต่อไปถึงเมืองลูเซิร์น, บาเซิล และซือริช ช่องเขาก็อทฮาร์ทถือเป็นเส้นทางการสัญจรที่สำคัญในสวิตเซอร์แลนด์ เป็นที่ตั้งของสามอุโมงค์ก็อทฮาร์ท อันได้แก่ อุโมงค์รถไฟก็อทฮาร์ท (ค.ศ. 1882), อุโมงค์รถยนต์ก็อทฮาร์ท (ค.ศ. 1980) และอุโมงค์ฐานก็อทฮาร์ท (ค.ศ. 2016)
อันเดอร์มัท
อันเดอร์มัท () เป็นหมู่บ้านในรัฐอูรี ประเทศสวิตเซอร์แลนด์ ตั้งอยู่ในหุบเขาที่เรียกว่าอัวร์เซอเริน (Urseren) อันเป็นแหล่งต้นน้ำของแม่น้ำร็อยส์ อันเดอร์มัทถือเป็นหมู่บ้านที่เป็นจุดบรรจบกันของช่องเขาที่สำคัญสามช่องเขา ได้แก่ ช่องเขาโอเบอร์อัลพ์ทางทิศตะวันออก, ช่องเขาก็อทฮาร์ททางทิศใต้ และช่องเขาฟูร์กาทางทิศตะวันออก ในอดีตเมืองแห่งนี้จึงเป็นที่พักกลางทางที่สำคัญบนเส้นทางสัญจรของสวิตเซอร์แลนด์
บรันช์
บรันช์ () หมายถึงอาหารเช้าควบกลางวัน โดยมากรับประทานตั้งแต่ 11 โมงเช้า ถึง บ่าย 3 โดยทั่วไปจะมีเครื่องดื่มแอลกอฮอล์ด้วย (ส่วนมากเป็นแชมเปญและค็อกเทล) บรันช์ ในภาษาอังกฤษ เป็นคำประสมระหว่าง "breakfast" และ "lunch" บรันช์เริ่มต้นขึ้นในประเทศอังกฤษในช่วงปลายคริสต์ศตวรรษที่ 19 และเริ่มได้รับความนิยมในสหรัฐอเมริกาในคริสต์ทศวรรษ 1930
ปราสาทเนือร์นแบร์ค
ปราสาทเนือร์นแบร์ค () เป็นหมู่อาคารป้อมปราการในสมัยกลาง ตั้งบนสันเขาหินทรายในเมืองเนือร์นแบร์ค ประเทศเยอรมนี ปราสาทแห่งนี้ได้รับการยอมรับว่าเป็นหนึ่งในปราการที่ยากจะเอาชนะที่สุดของทวีปในโรปในสมัยกลาง สะท้อนความสำคัญของเมืองนี้ในฐานะเมืองที่ขึ้นต่อจักรพรรดิโรมันอันศักดิ์สิทธิ์โดยตรง อาคารหลังแรกเริ่มก่อสร้างขึ้นราว ค.ศ. 1000 ปราสาทนี้สามารถแบ่งออกได้สามยุคคือ:
ปราสาทหลังนี้เริ่มสูญเสียสถานะความสำคัญภายหลังสงครามสามสิบปีในช่วงปี 1618 ถึง 1648 ปราสาทหลังนี้ได้รับความเสียหายมากจากการทิ้งระเบิดทางอากาศในช่วงปลายสงครามโลกครั้งที่สอง พื้นที่ส่วนใหญ่กลายเป็นซากปรักหักพัง เหลือแต่เพียงโบสถ์น้อยและหอคอยเท่านั้นที่อยู่รอด ต้องใช้เวลากว่าสามสิบปีในการบูรณะขึ้นใหม่จนมีสภาพเฉกเช่นในปัจจุบัน